แม่ อายุ 57ปีค่ะ เป็นโรคหัวใจโต ความดันสูง คอเลสตอรอล เคยมีอาการน้ำท่วมปอดมาบ้างแต่นานแล้ว แล้วคือเมื่อวันที่7 ม.ค แม่หายใจไม่สะดวก ปากซีด หน้าซีดแม่บอกมาหลายวันแล้วว่าปอดมีเสียงวี๊ดๆ เลยพาไปหา (แม่กลัวโควิดเลยไม่ยอมไป) คุณบอกเป็นน้ำท่วมปอดและหอบหืดกำเริบ จึงฉีดยาขับปัสสาวะ พ่นยาแล้วรอดูอาการพอแม่ดีขึ้นบ้างเลยกลับบ้าน ผ่านมา2วัน วันนี้แม่มีเสียงวี๊ดๆดังขึ้นมาเสียงดังจนดิฉันได้ยิน จะขอถามว่าดิฉันควรจะพาแม่ไปหาอีกครั้งทันทีเลยไหมคะ
สวัสดีค่ะ อาการได้ยินเสียงวี๊ดๆในปอดนั้นบ่งบอกถึงว่ามีการตีบตันของทางเดินหายใจ ซึ่งเกิดได้จากหลายสาเหตุเช่น มีการติดเชื้อในปอดหรือหลอดลม มีโรคหอบหืดกำเริบ มีภาวะหัวใจวายร่วมกับมีน้ำท่วมปอด เป็นต้นซึ่งบางครั้งอาจมีหลายสาเหตุเป็นปัจจัยร่วมกันได้ แนะนำการพากลับไปพบแพทย์ เพื่อตรวจร่างกาย ตรวจเอ็กซเรย์ปอด และคลื่นไฟฟ้าหัวใจ ให้ได้การวินิจฉัยที่แน่ชัด การรักษาอาจให้การพ่นยาเพื่อลดการตีบของหลอดลม และหากพบว่ามีภาวะน้ำท่วมปอดควรจะได้รับยาขับปัสสาวะเพื่อลดภาวะน้ำเกินในร่างกายไปด้วย ในระหว่างนี้ไม่ซื้อยาใดๆมาใช้เอง งดการทำงานหนักๆ และรับประทานยาโรคประจำตัวอย่างต่อเนื่อง